पाएं अपने शहर की ताज़ा ख़बरें और फ्री ई-पेपरडाउनलोड करें
बुदनी की जहानपुर ग्राम पंचायत के रामनगर गांव के जंगल में एक बाघ का शव क्षत-विक्षत मिला है। बुधवार सुबह जब ग्रामीणों ने मृत बाघ को देखा तो इसकी सूचना वन विभाग के अधिकारियों को दी। बुधवार 5 मई को सुबह के समय ग्रामीणों ने इसे देखा था। वन परिक्षेत्र बुधनी के ग्राम पंचायत जहानपुर के गांव रामनगर के वन क्षेत्र की कक्ष क्रमांक 669 में यह बाघ था। सूचना मिलने के बाद वन परिक्षेत्र अधिकारी शिवपाल पपरदे अमले के साथ घटनास्थल पर पहुंचे।
मृतक बाघ के शव का निरीक्षण कर वन विभाग के उच्च अधिकारियों को सूचित किया गया। मुख्य वन संरक्षक गुप्ता भोपाल एवं सतपुड़ा टाइगर रिजर्व होशंगाबाद के डॉक्टर गुरुदत्त शर्मा ने घटनास्थल पर जाकर शव का बारीकी से निरीक्षण किया। प्रारंभिक अनुमान यह है कि बाघ की मौत जंगली सूअर के शिकार करने से घायल होने के कारण हुई होगी क्योंकि बाघ के शरीर पर कई जगह घाव के निशान थे। इसकी पड़ताल की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn